Zugspitze

Zugspitze er med 2962 meter det høyeste fjellet i Tyskland. Det ligger i Øst-Alpene på grensen mellom Bayern og Tirol (Østerrike).

Hvis man ikke har lyst til å bestige det steile og krevende fjellet selv, kan man komme til toppen med en bane både fra den tyske og den østerrikske siden. På toppen kan man poste et brev i Tysklands høyest beliggende postfilial.

Fjellet ble besteget offisielt første gang i 1820, men det er meget sannsynlig at lokale beboere allerede tidligere hadde vært på toppen. 

Det går en taubane opp til toppen fra den tyske siden, Eibsee-taubanen.

Referanser

Eksterne lenker 
 

Fjell i de tyske Alpene
Fjell i Tirol
Fjell over 2000 meter